Dimpués d'una historia de más de 3000 anyos d'invasions de pueblos con cultura urbana más desembolicata, (echipcios, fenicios, cartachineses, griegos, romans, arabes, potencias occidentals), os berbers actuals son representatos precisament por a chent de zonas de monts y desiertos que se resisten a prener elementos culturals d'atras culturas. Os berbers de zonas planas, bien comunicatas u interesants pa as culturas alochenas se facioron punicos, romans u arabes seguntes a epoca, estando estos zagueros os que más abanzoron en a asimilación d'os berbers. Amás gran parte d'os arabes nordafricans son en realidat berbers arabizatos dende tiempos meyevals. Os aborichens canarios que se troboron os conquistadors yeran berbers.